Урысей Академием и член-корреспондент
Урысейм ЩIэныгъэхэмкIэ и академием 2019 гъэм щэкIуэгъуэм и 13-15-хэм Мэзкуу щригъэкIуэкIа и Зэхуэсышхуэм техникэ щIэныгъэхэм я доктор Щоджэн Юрий Хьэсэн и къуэр РАН-м и член-корреспонденту щыхахащ.
Щоджэн Юрий Хьэсэн и къуэр 1961 гъэм Шэджэм Езанэм дунейм къыщытехьащ. 1978 гъэм къуажэм дэт курыт еджапIэр дыщэ медалкIэ къиухащ. 1983 гъэм Щоджэ-ным Къэбэрдей-Балъкъэр къэрал мэкъумэш институтым «инженер-механик» IэщIагъэр щызригъэгъуэтащ. 1988 гъэм ар МГУ-м щIэтIысхьэжри, 1989 гъэм абы и кандидат диссертацэр щыпхигъэкIащ. 2000 гъэм Юрий и доктор лэжьыгъэр Мэзкуу дэт къэрал агроинженер университетым утыку къыщрихьэри, ари ехъулIэныгъэкIэ пхигъэкIащ. Щоджэныр щIэныгъэм зэрыхэтрэ илъэс 35-м щIегъу, лэжьыгъи 180-рэ и IэщIагъэм теухуауэ и Iэдакъэ къыщIэкIащ.
РАН-м и член-корреспондент зэрыхъуам къыхэкIыу ди лъэпкъэгъу гуащIафIэм Академием и Президент Сергеев Александр къыхуригъэхьа хъуэхъу тхыгъэм щыжеIэ: «Си гум къыбгъэдэкIыу сынохъуэхъу Урысейм ЩIэныгъэхэмкIэ и академием и член-корреспонденту узэрыхахам щхьэкIэ. Урысей щIэныгъэм ехъулIэныгъэхэр уиIэу ухуэлэжьэну сыпщогугъ».
ЧЭРИМ Марианнэ.
